અમદાવાદ: સિટી પલ્સ મલ્ટિપ્લેક્સના ભાગીદાર અને લવકુશ ઈન્ફ્રાસ્ટ્રકચરના માલિક અર્પિતભાઈ મહેતાની કાર પર મંગળવારે રાત્રે બાઈક પર આવેલા બે શખસોએ બે રાઉન્ડ ફાયરિંગ કર્યું હતું. આ મામલે અર્પિતભાઈ મહેતાએ કુખ્યાત ગોવા રબારી સહિત પાંચ લોકો સામે હત્યાની કોશિશ અંગેની ફરિયાદ નોંધાવી છે. વિશ્રામભાઈ ગામી અને દીપક નામની વ્યક્તિએ ગાંધીનગરમાં આવેલી જમીનના મુદ્દે ગોવા રબારીને સોપારી આપી તેના માણસો દ્વારા ફાયરિંગ કરાવ્યું હોવાનું ફરિયાદમાં જણાવ્યું છે. ક્રાઈમ બ્રાન્ચ આ મામલે ગોવા રબારીની પૂછપરછ કરી શકે છે.